《诗约范直夫游万叶寺观瀑泉》
宋代·洪迈

范侯隐下吏，夙尚本丘园。
身投攫金市，聚书以自藩。
炯然如孤月，不爱黄流浑。
要知句律工，竞病何足论。
我生群末俗，泾渭同一源。
同心无楚越，倾盖如弟昆。
人生各有役，不暇捧一尊。
风蒲挂南浦，念欲东南奔。
对床定何夕，青灯照晤言。
悬知吟诗处，千尺银河翻。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。